**Likumprojekta**

**„Grozījumi likumā „Par pievienotās vērtības nodokli””**

**anotācija**

|  |
| --- |
| **I. Kādēļ normatīvais akts ir vajadzīgs** |
|  1. Atsauce uz Deklarāciju par Ministru kabineta iecerēto darbību, politikas plānošanas dokumentu un citiem dokumentiem, kuros dots uzdevums izstrādāt normatīvā akta projektu | Likumprojekts izstrādāts, lai pildītu šādos dokumentos dotos uzdevumus:1) par PVN atmaksas sistēmas pilnveidošanu:* Ar Ministru kabineta 2009.gada 12.augusta rīkojumu Nr.559 „Par Valdības rīcības plānu Deklarācijas par Valda Dombrovska vadītā Ministru kabineta iecerēto darbību īstenošanai” (prot. Nr.52, 61.§) apstiprinātā Valdības rīcības plāna Deklarācijas par Valda Dombrovska vadītā Ministru kabineta iecerēto darbību īstenošanai 7.2.4.1.apakšpunkts;
* Ar Ministru kabineta 2009.gada 19.februāra rīkojuma Nr.123 „Par Latvijas ekonomikas stabilizācijas un izaugsmes atjaunošanas programmas ieviešanas rīcības plānu” apstiprinātā Latvijas ekonomikas stabilizācijas un izaugsmes atjaunošanas programmas ieviešanas rīcības plāna 19.punkts;
* Ar Ministru kabineta 2009.gada 16.janvāra rīkojumu Nr.35 „Par uzņēmējdarbības vides uzlabošanas pasākumu plānu 2009.gadam” apstiprinātā Uzņēmējdarbības vides uzlabošanas pasākumu plāna 2009.gadam 19.punkts;
* Ministru kabineta 2009.gada 29.septembra protokollēmuma „Par veicamajiem pasākumiem nodokļu politikas pārskatīšanai ekonomikas stimulēšanai” (prot. Nr.63, 45.§) 4.punkts.

2) par PVN rēķinu:* Ar Ministru kabineta 2009.gada 16.janvāra rīkojumu Nr.35 „Par uzņēmējdarbības vides uzlabošanas pasākumu plānu 2009.gadam” apstiprinātā Uzņēmējdarbības vides uzlabošanas pasākumu plāna 2009.gadam 22.punkts.

3) par pavadzīmju ar VID piešķirtiem numuriem lietošanu:* Ministru kabineta 2009.gada 15.septembra protokollēmuma „Par informatīvo ziņojumu par iespējām atcelt pavadzīmju ar Valsts ieņēmumu dienesta piešķirtiem numuriem lietošanu” (prot. Nr.57, 51.§) 2.2.apakšpunkts.

4) par PVN taksācijas periodu un PVN nomaksas termiņu valsts budžetā:* Ministru kabineta 2009.gada 29.septembra protokollēmuma „Par veicamajiem pasākumiem nodokļu politikas pārskatīšanai ekonomikas stimulēšanai” (prot. Nr.63, 45.§) 5.punkts;

5) par direktīvu pārņemšanu:* Ministru kabineta 2009.gada 31.marta sēdes protokollēmums „Informatīvais ziņojums par Latvijas kā Eiropas Savienības dalībvalsts Eiropas Kopienas dibināšanas līguma saistību izpildi” (prot. Nr.22, 46.§) 7.1.apakšpunkts par Padomes 2008. gada 16. decembra direktīvu 2008/117/EK, ar ko groza Direktīvu 2006/112/EK par kopējo pievienotās vērtības nodokļa sistēmu, lai apkarotu nodokļu krāpniecību, kas saistīta ar Kopienas iekšējiem darījumiem (turpmāk – direktīva 2008/117/EK);
 |
|  2. Pašreizējās situācijas raksturojums   | Padomes 2006.gada 28.novembra direktīvas 2006/112/EK par kopējo pievienotās vērtības nodokļa sistēmu (turpmāk - direktīva 2006/112/EK) 183.pants nosaka, ka gadījumā, ja kādā taksācijas perioda PVN atskaitāmā summa pārsniedz valsts budžetā maksājamo PVN summu, dalībvalstis var saskaņā ar pašu pieņemtiem noteikumiem vai nu pārnest pārpalikumu uz nākamo periodu, vai arī veikt atmaksāšanu. Tomēr dalībvalstis var atteikties veikt pārnešanu vai atmaksāšanu, ja pārpalikuma summa ir nenozīmīga. Līdz ar to būtu nepieciešamība precizēt PVN atmaksas sistēmu, to pielāgojot direktīvas izpratnei, kā arī, ņemot vērā Starptautiskā Valūtas fonda ekspertu izteikto atzinumu, PVN pārmaksas būtu jāturpina pārnest uz nākamajiem taksācijas periodiem.Ņemot vērā, ka Ministru kabinetā 2009.gada 15.septembrī tika pieņemts lēmums attiekties no pavadzīmju ar Valsts ieņēmumu dienesta piešķirtiem numuriem lietošanas, ir nepieciešami grozījumi likumā, lai saskaņotu normas ar likumu „Par nodokļiem un nodevām”.Uzņēmējdarbības vides uzlabošanas pasākumu plāna 2009.gadam 22.punktā noteikts uzdevums:1. Pārskatīt prasības par rēķina noformēšanu saskaņā ar Eiropas Savienības valstu labāko praksi - izvērtēt prasības atcelšanu par rekvizītiem attiecībā uz kases čekiem vai arī paaugstināt kases čeka summu, sākot ar kuru ir nepieciešami rekvizīti, vismaz līdz 100 latiem vai citai pamatotai summai.2.Izslēgt prasības par zīmogu ar rekvizītiem attiecībā uz stāvvietas apmaksas kvīti3. Precizēt elektroniskā un papīra formātā nosūtīto rēķinu grāmatvedības prasības.Attiecībā uz PVN regulējošajiem normatīvajiem aktiem, ir jāveic grozījumi likumā par uzdevuma 1. un 2.punktā minēto. Ņemot vērā, ka šobrīd PVN taksācijas periodu izvēlas apliekamā persona, tad, lai atvieglotu nodokļu administrācijas darbu un pildītu Starptautiskā Valūtas fonda ieteikumus, nepieciešams precizēt PVN taksācijas periodu attiecīgām apliekamo personu grupām un noteikt to kā obligātu. Savukārt, tā kā jau šobrīd apliekamām personām, lielākoties, ir jāiemaksā PVN valsts budžetā līdz pēctaksācijas perioda 15. datumam, tad, lai atvieglotu apliekamo personu administratīvo slogu, ir nepieciešams pagarināt PVN nomaksas termiņu valsts budžetā.Direktīvas 2006/112/EK 136.panta 1.punkta „a” apakšpunkts nosaka, ka dalībvalsts atbrīvo no PVN preču piegādi, ko pilnībā izmanto ar PVN atbrīvotiem darījumiem (likumā šie darījumi minēti 6.pantā), ja šīs preces nav radījušas atskaitīšanas tiesības. Līdz ar to ir jāpapildina likums ar normu, kas nosaka, ka ar PVN neapliek tādu apliekamās personas veikto preču piegādi, ja tiek piegādātas preces, par kurām apliekamā persona nav atskaitījusi priekšnodokli un kuras tika iegādātas un izmantotas likuma 6.panta pirmajā daļā minēto darījumu nodrošināšanai.Valsts kontroles 2007.gada 3.septembra revīzijas ziņojuma Nr. 5.1-2-65/2006 „Par 2006. gada pārskata par valsts budžeta izpildi un par pašvaldību budžetiem ieņēmumu daļu” 28.punktā izteica ieteikumu Finanšu ministrijai un VID izvērtēt normas efektivitāti, veikt normatīvā akta grozījumus, nosakot, ka PVN gada deklarācijas iesniedz tikai tie nodokļu maksātāji, kuri gada laikā ir veikuši apliekamus un neapliekamus darījumus; apliekamus un neapliekamus darījumus un valsts izpildvaras funkcijas; apliekamus darījumus un valsts izpildvaras funkcijas, kuri pirms gada deklarācijas iesniegšanas pārrēķina darījumu proporciju, un, ja nepieciešams, koriģē aprēķinātā nodokļa un atskaitāmā priekšnodokļa apmēru, līdz ar to ietaupot valsts budžeta līdzekļus. Līdz ar to ir nepieciešami attiecīgi precizējumi likumā.Nepieciešams noteikt mazajiem uzņēmumiem (apliekamā personas, kuras ar PVN apliekamo darījumu vērtība taksācijas gadā nav pārsniegusi 35 000 latu) PVN maksāšanas kārtību un priekšnodokļa atskaitīšanas kārtību pēc tā sauktā „kases principa”, kā arī noteiktu retāku PVN deklarācijas iesniegšanas termiņu, lai ieviestu īstenotu vienotu politiku attiecībā uz mikrouzņēmumu atbalstīšanu.Ar likumprojektu ir nepieciešams pārņemt arī šādas direktīvas:* Padomes 2008. gada 16. decembra direktīvu 2008/117/EK, ar ko groza Direktīvu 2006/112/EK par kopējo pievienotās vērtības nodokļa sistēmu, lai apkarotu nodokļu krāpniecību, kas saistīta ar Kopienas iekšējiem darījumiem (turpmāk –direktīva 2008/117/EK);
* Padomes 2008.gada 12.februāra direktīvu 2008/8/EK, ar ko groza Direktīvu 2006/112/EEK attiecībā uz pakalpojumu sniegšanas vietu (turpmāk – direktīva 2008/8/EK) attiecībā uz normām, kurām jāstājas spēkā 2010.gada 1.janvārī;
* Padomes 2008.gada 12.februāra direktīvu 2008/9/EK ar ko nosaka sīki izstrādātus noteikumus Direktīvā 2006/112/EK paredzētajai pievienotās vērtības nodokļa atmaksāšanai nodokļa maksātājiem, kas neveic uzņēmējdarbību attiecīgās valsts teritorijā, bet veic uzņēmējdarbību citā dalībvalstī (turpmāk – direktīva 2008/9/EK);

Likuma „Par pievienotās vērtības nodokli” (turpmāk – likums) 12.2 pants nosaka, kā tiek atmaksāts pievienotās vērtības nodokli (turpmāk – PVN) citu Eiropas Savienības dalībvalstu personām un trešajās valstīs vai trešajās teritorijās reģistrētām ar PVN apliekamām personām.  Likuma 12.2 pants izstrādāts, pamatojoties uz:* Padomes 1970.gada 6.decembra Astoto direktīvu (79/1072/EEK) par dalībvalstu tiesību aktu saskaņošanu attiecībā uz apgrozījuma nodokļiem – kārtība pievienotās nodokļa atmaksāšanai nodokļu maksātājiem, kas nav reģistrēti attiecīgajā valstī;
* Padomes 1986.gada 17.novembra Trīspadsmito direktīvu 86/560/EEK par dalībvalstu likumu saskaņošanu attiecībā uz apgrozījuma nodokļiem – pievienotās nodokļa atmaksāšanas kārtība nodokļiem pakļautām personām, kas nav reģistrētas Kopienas teritorijā.

Saskaņā ar likuma 12.2 pantā iekļauto pilnvarojumu Ministru kabinetam ir izstrādāts un darbojas viens dokuments, kas nosaka PVN atmaksāšanas kārtību gan ES dalībvalstīs, gan ārpus Eiropas Savienības teritorijas reģistrētām apliekamām personām - Ministru kabineta 2004.gada 15.aprīļa noteikumi Nr.313 „Kārtība, kādā atmaksājams pievienotās vērtības nodoklis citu Eiropas Savienības dalībvalstu ar pievienotās vērtības nodokli apliekamajām personām un trešajās valstīs vai trešajās teritorijās reģistrētām ar pievienotās vērtības nodokli apliekamajām personām”.Direktīva 2008/9/EK attiecas tikai uz ES dalībvalstīs reģistrētām apliekamām personām. PVN atmaksāšanas kārtība trešajās valstīs vai trešajās teritorijās reģistrētām personām, kas likumā noteikta atbilstoši direktīvai 86/560/EEK, saglabājās līdzšinējā **(**likumprojekta 22.pants, likuma pārejas noteikumu 65.punkts). Līdz ar to nepieciešams veikt grozījumus likumā, lai iekļautu direktīvas 2008/9/EK nosacījumus attiecībā uz citā ES dalībvalstī samaksātā PVN atmaksas pieprasīšanu un PVN atmaksāšanu citu ES dalībvalstu apliekamām personām. Grozījumu sagatavošanā par PVN atmaksas sistēmas pilnveidošanu, pavadzīmju ar VID piešķirtiem numuriem lietošanu, PVN taksācijas periodu, PVN nomaksas termiņu valsts budžetā un jautājumiem, kas saistīti ar preču importa darījumā ar PVN apliekamo importēto preču muitas vērtību ir izvērtēti un ņemti vērā arī Finanšu ministrijas rīkotās Nodokļu administrēšanas pilnveidošanas darba grupas dalībnieku viedokļi (Finanšu ministrijas 2009.gada 6.februāra rīkojums Nr.87) . |
|  3.  Normatīvā akta projekta būtība   | PVN atmaksas sistēmas pilnveidošanaAr likumprojektu tiek ieviesta jauna pārmaksātā PVN atmaksas sistēma, kas attieksies uz pārmaksātā PVN summu, kas izveidojusies sākot ar 2010.gada 1.jūliju (likuma 12.pants):* Definēta pārmaksātā nodokļa summa;
* Noteikts, ka pēc nodokļa deklarācijas par taksācijas periodu saņemšanas VID, veicot nodokļu administrēšanas pasākumus, 30 dienu laikā pārnes pārmaksāto PVN summu uz nākamo taksācijas periodu līdz taksācijas gada beigām, sedzot nākamajos taksācijas periodos valsts budžetā maksājamo PVN summu (minēto termiņu VID ir tiesības pagarināt likumā noteiktajos gadījumos);
* Ja ir PVN parāds vai parādi par citiem nodokļiem, nodevām vai citiem valsts noteiktajiem maksājumiem, tad VID pirms PVN pārmaksas pārnešanas uz nākamo taksācijas periodu to novirza PVN parādu, citu nodokļu, uzņēmējdarbības riska valsts nodevas vai citu valsts noteikto maksājumu parādu segšanai;
* Noslēdzoties taksācijas gadam, VID uz nākamajiem taksācijas periodiem pārnesto pārmaksu atmaksā apliekamās personas norādītajā bankas kontā 30 dienu laikā pēc taksācijas gadam sekojošā gada 1.maija;
* Likumā noteiktajos gadījumos, pārmaksāto PVN summu, kas izveidojusies taksācijas periodā, apliekamās personas var ar pieprasījumu lūgt atmaksāt apliekamās personas norādītajā bankas kontā pirms taksācijas gads ir noslēdzies;
* Personai, kura ir izslēgta no VID ar PVN apliekamo personu reģistra, likumā noteiktajā kārtībā VID atmaksā pārmaksāto PVN summu uz bankas kontu;
* Likumā iekļauti pārejas noteikumi, kas nosaka, ka pārmaksāto PVN summu, kas izveidojusies par taksācijas periodiem līdz 2010.gada 30.jūnijam, atmaksā apliekamās personas norādītajā bankas kontā 30 dienu laikā pēc pamatota pieprasījuma saņemšanas un nodokļu administrēšanas pasākumu veikšanas.

PVN rēķinsPrecizēta likuma 8.panta astotā daļa, nosakot, ka par nodokļa rēķinu var izmantot dokumentu, kurā nav ietverta 8.panta sestās daļas 2.punktā minētā informācija, ja tas ir izsniegts par darījumu, kura vērtība bez nodokļa ir mazāka par 20 latiem (čekus nav nepieciešams vairs apliecināt ar parakstu un spiedogu).Saistībā ar pavadzīmju ar VID piešķirtiem numuru atcelšanuPrecizēts likuma 8.pants, nosakot, ka PVN rēķina viens no rekvizītiem ir vienas vai vairāku sēriju kārtas numurs, kas unikāli identificē rēķinu. Ja šādi numurēts rēķins ir anulēts, tad apliekamā persona savā grāmatvedībā saglabā anulēto PVN rēķinu, lai pamatotu izrakstīto PVN rēķinu kārtas numuru secības neievērošanu.Atceļot pavadzīmju lietošanu un neieviešot jaunu kontroles mehānismu, nebūs iespējama apliekamo personu pievienotās vērtības nodokļa deklarācijas pielikumā PVN 1 "Pārskats par priekšnodokļa summām, kas iekļautas pievienotās vērtības nodokļa deklarācijā" ietverto datu savstarpējā salīdzināšana. Minētā problēma tiek atrisināta izdarot ieviešot jaunu pārskatu par iekšzemē piegādātajām precēm un sniegtajiem pakalpojumiem, kas VID nodrošinās pievienotās vērtības nodokļa administrēšanai nepieciešamos datus.PVN taksācijas periods un PVN nomaksas termiņš valsts budžetāAr likumprojektu tiek noteikts, ka apliekamām personām, kurām apliekamo darījumu apjoms iepriekšējā taksācijas gadā nepārsniedza:- 10 000 latu, taksācijas periods tiek noteikts seši kalendārie mēneši;- 35 000 latu, taksācijas periods tiek noteikts viens kalendārais ceturksnis;Apliekamai personai, kuras veikto apliekamo darījumu vērtība pirmstaksācijas gadā pārsniedz 35 000 latu vai kuras piegādā preces vai sniedz pakalpojumus Eiropas Savienības teritorijā, nodokļa taksācijas periods ir viens kalendārais mēnesis.PVN iemaksas termiņš valsts budžetā tiek pagarināts uz 20 dienām pēc taksācijas perioda beigām.Direktīvu pārņemšana* Lai pārņemtu direktīvas 2008/117/EK normas, likumprojektā precizēts likuma 9. un 11.pants, nosakot taksācijas periodu vienu kalendāro mēnesi un pārskata iesniegšanu par preču piegādēm un pakalpojumu sniegšanu par katru mēnesi, ja apliekamā persona veic preču piegādi Eiropas Savienības teritorijā vai citu dalībvalstu apliekamām personām iekšzemē sniedz ar PVN apliekamus pakalpojumus, kuru sniegšanas vietu nosaka saskaņā ar likuma 4.1 panta ceturto daļu.
* Lai pārņemtu direktīvas 2008/8/EK normas attiecībā uz pakalpojumu sniegšanas vietas maiņu, kurām jāstājas spēkā 2010.gada 1.janvārī, precizēta pakalpojuma sniegšanas vieta un ar to saistītās likuma normas (tai skaitā, definējot saimnieciskās darbības mītnesvietu un pastāvīgo iestādi, precizējot personu reģistrācijas kārtību VID ar PVN apliekamo personu reģistrā, PVN aprēķināšanas un maksāšanas kārtību, PVN piemērošanas darījumiem Eiropas Savienības teritorijā kārtību).

Lai Latvijas nodokļa maksātājiem atvieglotu direktīvas 2008/8/EK normu ieviešanu attiecībā uz pakalpojumu sniegšanas vietas maiņu un saskaņotu likuma normas ar šīs direktīvas normām, svītrots likuma 7.panta pirmās daļas 3.punkts. Tas nozīmē, ka līdz šim pierastās PVN 0 procentu likmes piemērošanas pakalpojumiem, kuru sniegšanas vieta nav iekšzeme, vietā turpmāk šos pakalpojumus, kuru sniegšanas vieta saskaņā ar šo likumu nav iekšzeme, PVN taksācijas perioda deklarācijā būs jāuzrāda, kā citās valstīs veikti darījumi.Citus likuma 7.pantā minētos pakalpojumus, kam PVN procentu likme piemērojama to īpašā statusa dēļ, šīs izmaiņas neskar. Piemēram, ja iekšzemē tiks sniegti ar preču eksportu vai importu saistīti pakalpojumi, šiem pakalpojumiem, tāpat kā līdz šim, būs piemērojama PVN 0 procentu likme.* Lai pārņemtu direktīvas 2008/9/EK normas, likums papildināts ar diviem jauniem pantiem:

12.4 pants. „Apliekamās personas pieteikuma iesniegšana nodokļa atmaksas saņemšanai citā dalībvalstī”;12.5 pants „Nodokļa atmaksāšana citas dalībvalsts apliekamai personai”.Likuma 12.4 un 12.5 panta normas būs piemērojamas atmaksas pieteikumiem, kas iesniegti, sākot ar 2010.gada 1.janvāri (likumprojekta 22.pants, likuma pārejas noteikumu 66.punkts).Likumprojektā arī papildināta informatīvā atsauce uz Eiropas Savienības direktīvām, iekļaujot direktīvu 2008/117/EK un direktīvu 2008/9/EK.Citi precizējumi* Precizēta preču importa darījumā ar PVN apliekamā importēto preču muitas vērtība un noteikta PVN iekasēšanas kārtība gadījumam, ja preču importēšanas brīdī nav zināma preču importa darījuma faktiskā vērtība vai pēc pakalpojumu sniedzēja PVN rēķina saņemšanas tā atšķiras no muitas deklarācijā uzrādītās pakalpojuma vērtības;
* definēts „mazais uzņēmums” un noteikta PVN maksāšanas kārtība un priekšnodokļa atskaitīšanas kārtība mazajiem uzņēmumiem (ieviests tā sauktais „kases princips”);
* noteikta PVN deklarācijas par taksācijas gadu iesniegšana tikai atsevišķos likumā noteiktajos gadījumos (nav vairs obligāta PVN deklarācijas par taksācijas gadu iesniegšana visām apliekamajām personām);
* precizēts nodokļa deklarācijas saturs un apjoms, papildinot ar apliekamās personas pienākumu informēt Valsts ieņēmumu dienestu par iekšzemē piegādātajām precēm un sniegtajiem pakalpojumiem;
* palielināts kompensācijas apmērs lauksaimniekiem no 12 procentiem uz 14 procentiem;
* likums papildināts ar normu, kas nosaka, ka ar PVN neapliek tādu apliekamās personas veikto preču piegādi, ja tiek piegādātas preces, par kurām apliekamā persona nav atskaitījusi priekšnodokli un kuras tika iegādātas un izmantotas likuma 6.panta pirmajā daļā minēto darījumu nodrošināšanai;
* veikti atsevišķi redakcionāli labojumi.
 |
|  4. Cita informācija  | Nav attiecināms       |
| **II. Kāda var būt normatīvā akta ietekme uzsabiedrības un tautsaimniecības attīstību** |
|  1. Vispārēja ietekme uz sabiedrības un tautsaimniecības pārmaiņām | Likumprojekta ietekme būs pozitīva, jo tiks veicināta tautsaimniecības, tai skaitā uzņēmējdarbības vides, attīstība.  |
|  2. Ekonomiskā ietekme:2.1. makroekonomiskā vide;2.2. preču un pakalpojumu ražošanas apjoms un kvalitāte;2.3. cenas;2.4. eksporta un importa apjoms;2.5. konkurences apstākļi;2.6. jauninājumi un pētījumi;2.7. augstāka resursu izmantošanas efektivitāte | Likumprojektā iekļautās nomas kopumā varētu radīt pozitīvu ekonomisko ietekmi. Palielinot kompensācijas apmēru lauksaimniekiem no 12 procentiem uz 14 procentiem, varētu palielināties lauksaimnieku konkurētspēja.Ieviešot ″kases principu″ PVN maksāšanai un priekšnodokļa atskaitīšanai „mazajiem” uzņēmumiem, tiktu veicināta šo uzņēmumu konkurētspēja.Direktīvas 2008/9/EK normu pārņemšanai ietekmes nebūs, jo arī pašlaik Latvijā tiek atmaksāts PVN citu dalībvalstu apliekamajām personām un pieprasīta citās dalībvalstīs samaksātā PVN atmaksa atbilstoši saskaņā ar Padomes Astotās direktīvas (79/1072/EEK) prasībām. |
|  3. Ietekme uz uzņēmējdarbības vidi, administratīvajām procedūrām un administratīvo slogu komersantiem, pašnodarbinātajām personām, zemnieku un zvejnieku saimniecībām  | Likumprojekta normas labvēlīgi ietekmēs uzņēmējdarbības vidi, jo dos apliekamām personām papildu iespējas padarīt efektīvāku to uzņēmējdarbību, samazinot to administratīvo slogu (piemēram, PVN deklarācijas un PVN deklarācijas par taksācijas gadu ir jāiesniedz retāk), kā arī tiek skaidrāk izteiktas atsevišķas normas, kas atvieglos apliekamo personu izpratni par PVN regulējošo normu piemērošanu.Grozījumi likumā par prasībām PVN rēķinu noformēšanā un par dokumentu izmantošanu par PVN rēķiniem samazina komersantiem administratīvo slogu.Direktīva 2008/8/EK normu pārņemšana attiecībā uz pakalpojuma sniegšanas vietas maiņu varētu radīt administratīvo slogu gan apliekamām personām, gan nodokļu administrācijai. |
|  4. Ietekme uz administratīvajām procedūrām un administratīvo slogu fiziskām personām | Kopumā ietekme uz administratīvajām procedūrām un administratīvo slogu fiziskām personām nemainās, jo saglabājas jau iepriekš spēkā esošais regulējums. |
|  5. Sociālā ietekme:  5.1. sociālās situācijas izmaiņas;5.2. nodarbinātība  | Normas, kas nosaka PVN maksāšanu pēc ″kases principa″, varētu veicināt jaunu uzņēmumu veidošanos, līdz ar to arī netieši stimulētu nodarbinātību. |
|  6. Ietekme uz vidi:6.1. dabas resursu lietošana;6.2. ietekme uz piesārņojošo vielu emisiju vidē;6.3. darbības radītie atkritumi;6.4. ķīmisko vielu produktu ražošana;6.5. ietekme uz īpaši aizsargājamām sugām vai biotopiem;6.6. ietekme uz īpaši aizsargājamām teritorijām;6.7. cita veida piesārņojuma emisija vidē  | Nav attiecināms       |
|  7. Cita ietekme | Nav attiecināms     |
| **III. Kāda var būt normatīvā akta ietekme uzvalsts budžetu un pašvaldību budžetiem** |
|    |  (tūkst. latu) |
| Rādītāji | 2008 | Turpmākie trīs gadi |
| 2009 | 2010 | 2011 |
| 1 | 2 | 3 | 4 | 5 |
|  1. Izmaiņas budžeta ieņēmumos:1.1. valsts pamatbudžets, tajā skaitā iestāžu ieņēmumi no maksas pakalpojumiem un citi pašu ieņēmumi;1.2. speciālais budžets;1.3. pašvaldību budžets  | Nav attiecināms   | Nav attiecināms     | Nav attiecināms     | Nav attiecināms     |
|  2. Izmaiņas budžeta izdevumos:2.1. valsts pamatbudžets,tajā skaitā iestāžu ieņēmumi no maksas pakalpojumiem un citi pašu ieņēmumi;2.2. speciālais budžets;2.3. pašvaldību budžets   | Nav attiecināms   | Nav attiecināms     | Nav attiecināms     | Nav attiecināms     |
|  3. Finansiālā ietekme:3.1. valsts pamatbudžets,tajā skaitā iestāžu ieņēmumi no maksas pakalpojumiem un citi pašu ieņēmumi;3.2. speciālais budžets;3.3. pašvaldību budžets   | Nav attiecināms   | Nav attiecināms     | Nav attiecināms     | Nav attiecināms     |
|  4. Prognozējamie kompensējošie pasākumi papildu izdevumu finansēšanai   | Nav attiecināms   | Nav attiecināms     | Nav attiecināms     | Nav attiecināms     |
|  5. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   Nav attiecināms      |
|  6. Cita informācija   | 1. Ieviešot direktīvas 2008/9/EK normas, ietekme uz valsts budžeta ieņēmumiem nav nosakāma.
2. Palielinot kompensācijas apmērs lauksaimniekiem no 12 procentiem uz 14 procentiem, tieša ietekme uz valsts budžetu kopumā neveidosies, ja palielinoties atmaksai samazināsies arī PVN bāzes apjoms nosakot LR iemaksas Eiropas Savienības budžetā.

Veicot ikgadējo pašu resursu bāzes aprēķinu, tiek aprēķināta arī vidējā svērtā likme lauksaimniekiem, kas 2007.gadā bija 16,92% un 2008.gadā - 14.59%.Pēc PVN deklarācijās uzrādītās informācijas lauksaimniekiem tika izmaksāta PVN 12 % kompensācija šādā apmērā: 2007.gadā - 5,41 milj. Ls, 2008.gadā – 4,63 milj. Ls un 2009.gada 8 mēnešos - 1,84 milj. Ls. Prognozējams, ka kopumā 2009.gadā lauksaimniekiem tiks izmaksāta PVN 12 % kompensācija 2.92 milj. Ls apmērā. Ja lauksaimniekiem tiktu izmaksāta kompensācija 14% apmērā samazinājums budžetā būtu:2007.gadā – 902,19 tūkst. Ls2008.gadā – 771,54 tūkst. LsLīdz ar to 2009.gada prognoze ir 486,07 tūkst. Ls.1. Pagarinot PVN samaksas termiņu valsts budžetā, varētu veidoties naudas plūsmas ietekme uz to, jo, piemēram, nākamā gada februāra mēnesī ir tikai 28 dienas, ja samaksas termiņš ir 20 datums, tad saskaņā ar likuma ″Par nodokļiem un nodevām″ 23.1 panta otrā daļu nodokļa samaksas diena ir diena, kad valsts budžets vai pašvaldības budžets ir saņēmis attiecīgi tam piekritīgo nodokļa maksājumu. Savukārt minētā likuma 29.panta trešā daļa nosaka, ka nokavējuma naudu neaprēķina, ja valsts vai pašvaldības budžets tam piekritīgo nodokļa maksājumu ir saņēmis piecu darbdienu laikā pēc maksājuma termiņa iestāšanās. Līdz ar to PVN maksājums valsts budžetā varētu ienākt tikai marta mēnesī.
2. Pamatojoties uz VID sniegto informāciju, paredzams, ka sakarā ar likumprojekta iekļauto normu ieviešanu (PVN pārmaksu atmaksas sistēmas uzlabošana) radīsies izdevumi informācijas sistēmu aktualizēšanai un darbības nodrošināšanai kopsummā par ~ 35 120 latiem.

Izdevumi tiks segti no VID iekšējiem budžeta resursiem, veicot izdevumu optimizēšanu un pārstrukturizēšanu.1. Mainoties taksācijas periodam (apliekamās personas ar gada apgrozījumu zem 35 000 latu saskaņā ar likumprojektā ietvertajām normām PVN deklarācijas iesniegs un PVN budžetā maksās tikai reizi ceturksnī) varētu veidoties naudas plūsmas ietekme uz valsts budžetu, taču pēc VID sniegtās informācijas šādām apliekamām personām līdz šim budžetā maksājamais PVN apjoms ir bijis ļoti niecīgas vai ar ″-″ zīmi.
2. PVN maksāšanas un priekšnodokļa atskaitīšanas jaunā kārtība mazajiem uzņēmumiem varētu ietekmēt PVN maksājumu plūsmu valsts budžetā.
 |
| **IV. Kāda var būt normatīvā akta ietekme uzspēkā esošo tiesību normu sistēmu** |
|  1. Kādi normatīvie akti (likumi un Ministru kabineta noteikumi) papildus jāizdod un vai ir sagatavoti to projekti, to būtība, kā arī ministrija, kura ir atbildīga par tā sagatavošanu. Par Ministru kabineta noteikumiem (arī tiem, kuru izdošana ir paredzēta izstrādātajā likumprojektā) – norāda to izdošanas mērķi un galvenos satura punktus, kā arī termiņu, kādā paredzēts šos noteikumus izstrādāt  | 1) Atbilstoši likumprojekta 13.pantā iekļautajam pilnvarojumam Ministru kabinetam Finanšu ministrijai jāizstrādā jauni Ministru kabineta noteikumi, kas nosaka: - apliekamās personas pieteikuma iesniegšanu PVN atmaksas saņemšanai citā dalībvalstī;- PVN atmaksāšanu citas dalībvalsts apliekamai personai.2) Jāizstrādā grozījumi Ministru kabineta 2006.gada 14.novembra noteikumos Nr.933 „Likuma „Par pievienotās vērtības nodokli” normu piemērošanas kārtība”3) jāizstrādā jauni Ministru kabineta noteikumi par nodokļa deklarāciju un tās pielikumiem. |
|  2. Cita informācija | Nav attiecināms     |
| **V. Kādām Latvijas starptautiskajām saistībāmatbilst normatīvais akts** |
|  1. Saistības pret Eiropas Savienību | Likumprojekts atbilst:* direktīvai 2008/117/EK,
* direktīvai 2008/8/EK,
* direktīvai 2008/9/EK,
* direktīvai 2006/112/EK
 |
|  2. Saistības pret citām valstīm un starptautiskajām institūcijām un organizācijām | Nav attiecināms       |
|  3. Saistības, kas izriet no Latvijai saistošajiem divpusējiem un daudzpusējiem starptautiskajiem līgumiem  | Nav attiecināms       |
|  4. Atbilstības izvērtējums1.tabula |
|  Attiecīgo Eiropas Savienības tiesību aktu veids (piemēram, Eiropas Kopienas dibināšanas līgums, direktīva, regula, lēmums, vadlīnijas, rekomendācijas), nosaukums, datums un numurs, kuru prasības tiek pārņemtas vai ieviestas ar normatīvo aktu | Ar likumprojektu tiek pārņemtas: šādas direktīvas:1. direktīva 2008/117/EK, ar ko groza Direktīvu 2006/112/EK par kopējo pievienotās vērtības nodokļa sistēmu, lai apkarotu nodokļu krāpniecību, kas saistīta ar Kopienas iekšējiem darījumiem;
2. Padomes 2008.gada 12.februāra direktīva 2008/9/EK, ar ko nosaka sīki izstrādātus noteikumus Direktīvā 2006/112/EK paredzētajai pievienotās vērtības nodokļa atmaksāšanai nodokļa maksātājiem, kas neveic uzņēmējdarbību attiecīgās valsts teritorijā, bet veic uzņēmējdarbību citā dalībvalstī;
3. Padomes 2008.gada 12.februāra direktīva 2008/8/EK, ar ko groza Direktīvu 2006/112/EEK attiecībā uz pakalpojumu sniegšanas vietu, attiecībā uz normām, kurām jāstājas spēkā 2010.gada 1.janvārī; pārējās direktīvas 2008/8/EK normas, kurām noteikts vēlāks spēkā stāšanās laiks (attiecīgi 2011. un 2013.gads,) tiks pārņemtas ar atsevišķiem likuma grozījumiem;
4. Padomes 2006.gada 26.novembra Direktīva 2006/112/EK par kopējo pievienotās vērtības nodokļa sistēmu (attiecībā uz 136.panta „a” apakšpunktu)
 |
| 2.tabula |
| Eiropas Savienības tiesību akts un attiecīgā panta Nr. (uzskaitot katru direktīvas vienību – pantu, daļu, punktu, apakšpunktu) | Latvijas normatīvā akta projekta norma, kas pārņem katru šīs tabulas 1.ailē norādīto direktīvas vienību (uzskaitot visu normatīvā akta projekta vienību Nr.) | Komentāri |
|

|  |
| --- |
| Direktīva 2008/9/EK |
| 1. un 3.pants
 | Likumprojekta 13.pants(likuma 12.4 panta pirmās daļas 2. un 3.punkts; likuma 12.5 panta pirmās daļas 2. un 3.punkts) |  |
| 2.pants |  | MK noteikumi par PVN atmaksas pieteikuma iesniegšanu un PVN atmaksāšanu |
| 4.pants |  | MK noteikumi par PVN atmaksas pieteikuma iesniegšanu un PVN atmaksāšanu |
| 5., 6. un 14.pants | Likumprojekta 13.pants(likuma 12.4 panta un 12.5 panta ievaddaļa) |  |
| 7.pants | Likumprojekta 13.pants(likuma 12.4 panta otrās daļas 1.punkts)  |  |
| 8.pants, 9.panta 1.punkts un 11.pants | Likumprojekta 13.pants(likuma 12.4 panta otrās daļas 3.punkts) |  |
| 15.panta 1.punkts | Likumprojekta 13.pants(likuma 12.4 panta otrās daļas 1.punkts) |  |
| 15.panta 2.punkts un 18.pants | Likumprojekta 13.pants(likuma 12.4 panta otrās daļas 2.punkts) |  |
| 16. un 17.pants | Likumprojekta 13.pants(likuma 12.4 panta otrās daļas 4.punkts) |  |
| 9.panta 2.punkts, 10., 12., 13., 19.pants, 20.panta 1.punkts un 21.pants | Likumprojekta 13.pants(likuma 12.5 panta otrās daļas 1.punkts |  |
| 22., 23., 24, 25., 26. un 27.pants | Likumprojekta 13.pants(likuma 12.5 panta otrās daļas 2.punkts) |  |
| 28.panta 1.punkts | Likumprojekta 21.pants(likuma pārejas noteikumu 66.punkts) |  |

 |
| Direktīva 2006/112/EK  |
| 136.panta „a” apakšpunkts  | Likumprojekta 6.pants (likuma 6.panta divpadsmitā daļa) |  |
| Direktīva 2008/117/EK |
| 1.panta 1.sadaļa |  | Likuma „Par pievienotās vērtības nodokli” 8.panta 4.3daļa |
| 1.panta 2.sadaļa | Likumprojekta 12.pants(12.panta 1.19daļa) |  |
| 1.panta 3.sadaļa | Likumprojekta 11.pants(11.panta astotā daļa) | Lai nesarežģītu nodokļa administrēšanu, likumprojektā nav iekļauta direktīvā dotā iespēja (Direktīvas 2006/112/EK 263.panta 1.a, 1.b, 1.c punkts) pakalpojumiem un preču piegādēm līdz noteiktam slieksnim noteikt citu pārskata iesniegšanas termiņu  |
| 1.panta 4.sadaļa |  | PVN taksācijas perioda deklarācijas un tās pielikumu aizpildīšanas kārtību nosaka Ministru kabinets |
| 1.panta 5.sadaļa |  | PVN taksācijas perioda deklarācijas un tās pielikumu aizpildīšanas kārtību nosaka Ministru kabinets |
| Direktīva 2008/8/EK |
| 2.pants 1.sadaļa (direktīvas 2006/112/EK 43.pants) | Likumprojekta 5. un 12.pants (likuma 4.1panta trešā daļa, 12.panta 1.14daļa) |  |
| 2.pants 1.sadaļa (direktīvas 2006/112/EK 44.pants) | Likumprojekta 5.pants(likuma 4.1panta ceturtā daļa) |  |
|  2.pants 1.sadaļa (direktīvas 2006/112/EK 45.pants) | Likumprojekta 5.pants(likuma 4.1panta piektā daļa) |  |
| 2.pants 1.sadaļa (direktīvas 2006/112/EK 46.pants) | Likumprojekta 5.pants(likuma 4.1panta sešpadsmitā daļa) |  |
| 2.pants 1.sadaļa (direktīvas 2006/112/EK 47.pants) | Likumprojekta 5.pants(likuma 4.1panta astotā daļa) |  |
| 2.pants 1.sadaļa (direktīvas 2006/112/EK 48.pants) | Likumprojekta 5.pants(likuma 4.1panta devītā daļa) |  |
| 2.pants 1.sadaļa (direktīvas 2006/112/EK 49.pants) | Likumprojekta 5.pants(likuma 4.1panta desmitā daļa) |  |
| 2.pants 1.sadaļa (direktīvas 2006/112/EK 50.pants) | Likumprojekta 5.pants(likuma 4.1panta vienpadsmitā daļa) |  |
| 2.pants 1.sadaļa (direktīvas 2006/112/EK 51.pants) |  | Likuma „Par pievienotās vērtības nodokli” 1.panta 36.punkts. |
| 2.pants 1.sadaļa (direktīvas 2006/112/EK 52.pants) |  | Nav iekļauts likumprojektā, jo iekšzemē nav ūdeņu, kas nav Kopienas teritorijas daļa. Direktīva 2008/8/EK un direktīva 2006/112/EK neuzliekdalībvalstīm prasības par šajā pantā minētajiem apstākļiem informēt Eiropas Komisiju. |
| 2.pants 1.sadaļa (direktīvas 2006/112/EK 53.pants) | Likumprojekta 5.pants(likuma 4.1panta sestā daļa) |  |
| 2.pants 1.sadaļa (direktīvas 2006/112/EK 54.pants) | Likumprojekta 5.pants(likuma 4.1panta septītā daļa) |  |
| 2.pants 1.sadaļa (direktīvas 2006/112/EK 55.pants) | Likumprojekta 5.pants(likuma 4.1panta septiņpadsmitā daļa) |  |
| 2.pants 1.sadaļa (direktīvas 2006/112/EK 56.pants) | Likumprojekta 5.pants(likuma 4.1panta astoņpadsmitā daļa) |  |
| 2.pants 1.sadaļa (direktīvas 2006/112/EK 57.pants) | Likumprojekta 5.pants(likuma 4.1panta deviņpadsmitā, divdesmitā, divdesmit pirmā un divdesmit otrā daļa) |  |
| 2.pants 1.sadaļa (direktīvas 2006/112/EK 58.pants) | Likumprojekta 5.pants(likuma 4.1panta trīspadsmitā daļa) |  |
| 2.pants 1.sadaļa (direktīvas 2006/112/EK 59.panta pirmā rindkopa) | Likumprojekta 5.pants(likuma 4.1panta divpadsmitā daļa) |  |
| 2.pants 1.sadaļa (direktīvas 2006/112/EK 59.panta otrā ridkopa) |  | Likuma „Par pievienotās vērtības nodokli” normu piemērošanu skaidrojošie Ministru kabineta noteikumi |
| 2.pants 1.sadaļa (direktīvas 2006/112/EK 59a.pants) | Likumprojekta 5.pants(likuma 4.1panta četrpadsmitā daļa) |  |
| 2.pants 1.sadaļa (direktīvas 2006/112/EK 59b.pants) | Likumprojekta 5.pants(likuma 4.1panta piecpadsmitā daļa) |  |
| 2.panta 2.sadaļa |  | Likuma „Par pievienotās vērtības nodokli” normu piemērošanu skaidrojošie Ministru kabineta noteikumi  |
| 2.panta 3.sadaļa  |  | Likuma „Par pievienotās vērtības nodokli” 12.2 pants  |
| 2.panta 4.sadaļa |  | Likuma „Par pievienotās vērtības nodokli” 12.2 pants |
| 2.panta 5.sadaļa |  | Likuma „Par pievienotās vērtības nodokli” 10. pants |
| 2.panta 6.sadaļa | Likumprojekta 12.pants(likuma 12.panta 1.16 daļa) |  |
| 2.panta 7.sadaļa | Likumprojekta 12.pants(likuma 12.panta 1.14 daļa) |  |
| 2.panta 8.sadaļa | Likumprojekta 17.pants(likuma 26.panta desmitā un vienpadsmitā daļa) |  |
| 2.panta 9.sadaļa | Likumprojekta 11.pants(likuma 11.panta astotā daļa) | PVN taksācijas perioda deklarācijas un tās pielikumu aizpildīšanas kārtību nosaka Ministru kabinets |
| 2.panta 10.sadaļa |  | PVN taksācijas perioda deklarācijas un tās pielikumu aizpildīšanas kārtību nosaka Ministru kabinets |
| 2.panta 11.sadaļa | Likumprojekta 20.pants(likuma 32.panta pirmā daļa) |  |
|  5. Saistības sniegt paziņojumu Eiropas Savienības institūcijām atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta sniegšanas un finanšu noteikumu projektiem |  Nav attiecināms      |
|  6. Cita informācija |  Nav attiecināms       |
|  **VI. Kādas konsultācijas notikušas, sagatavojot normatīvā akta projektu** |
|  1. Ar kurām pilsoniskās sabiedrības un sociālo partneru organizācijām un citām iesaistītajām institūcijām konsultācijas ir notikušas | Konsultācijas veiktas ar Finanšu ministrijas rīkotās Nodokļu administrēšanas pilnveidošanas darba grupas dalībniekiem (darba grupas locekļi: biedrības „Latvijas Nodokļu konsultantu asociācija”, biedrības „Latvijas Darba devēju konfederācija”, Ārvalstu investoru padomes Latvijā, Latvijas Tirdzniecības un rūpniecības kameras pārstāvji) (Finanšu ministrijas 2009.gada 6.frebruāra rīkojuma Nr.87) .  |
|  2. Kāda ir šo pilsoniskās sabiedrības un sociālo partneru organizāciju un citu iesaistīto institūciju pozīcija (atbalsta, iestrādāti to iesniegtie priekšlikumi, mainīts formulējums to interesēs, neatbalsta) | Pamatā ņemti vērā minētās darba grupas priekšlikumi par:1. PVN atmaksas sistēmas pilnveidošanu;
2. PVN taksācijas periodu,
3. PVN nomaksas termiņu valsts budžetā,
4. jautājumiem, kas saistīti ar preču importa darījumā ar PVN apliekamo importēto preču muitas vērtību (jautājumi izvērtēti)
 |
|  3. Kāds konsultāciju veids un sabiedrības informēšanas pasākumi ir izmantoti | Likumprojektā iekļautās normas tika apspriestas minētajā Finanšu ministrijas darba grupā, kurā piedalījās arī minētie sociālo partneru pārstāvji.Likumprojekts un likumprojekta anotācija ievietota publiskai apspriegšanai Finanšu ministrijas mājas lapā internetā: www.fm.gov.lv |
|  4. Konsultācijas ar ekspertiem | Konsultācijas nav notikušas |
|  5. Cita informācija | Nav attiecināms     |
|  **VII. Kā tiks nodrošināta normatīvā akta izpilde** |
|  1. Kā tiks nodrošināta normatīvā akta izpilde no valsts un pašvaldību puses – vai tiek radītas jaunas valsts institūcijas vai paplašinātas esošo institūciju funkcijas | Netiek radīta jauna institūcija un netiek paplašinātas esošo institūciju funkcijas. Normatīvā akta izpildi nodrošinās VID noteiktās kompetences ietvaros.  |
|  2. Kā sabiedrība tiks informēta par normatīvā akta ieviešanu | Normatīvais akts tiks publicēts laikrakstā „Latvijas Vēstnesis”, VID mājas lapā internetā [www.vid.gov.lv](http://www.vid.gov.lv). Tiks veikta informatīva kampaņa masu saziņas līdzekļos, kā arī attiecīgā informācija tiks izvietota VID telpās apmeklētājiem redzamās vietās. Likumprojekts būs pieejams normatīvo aktu informācijas sistēmā. |
|  3. Kā indivīds var aizstāvēt savas tiesības, ja normatīvais akts viņu ierobežo | Indivīds savas tiesības var aizstāvēt Administratīvā procesa likumā noteiktajā kārtībā.VID amatpersonu pieņemtos lēmumus indivīds var apstrīdēt un pārsūdzēt likumā "Par nodokļiem un nodevām" un Administratīvā procesa likumā noteiktajā kārtībā. |
|  4. Cita informācija |   Nav attiecināms |

#####

#####  Finanšu ministrs E.Repše

 Vīza:

valsts sekretārs M.Bičevskis

21.10.2009. 15:38;

S.Āmare – Pilka; 67095510, solvita.amare-pilka@fm.gov.lv